text: VUC Syd har været i skudlinjen siden juni sidste år
  11 september 2018 kl. 15.24
  Sagen, der tirsdag fældede bestyrelsen på VUC Syd i Haderslev, begyndte at rulle i juni 2017, da der blev rejst kritik af dyre rejser og anden forbrug af luksus.
  Radio24syv bragte fra mandag den 12. juni 2017 over flere dage historier om et massivt overforbrug på VUC Syd. 
  Radioen beskrev bl.a. at VUC Syd brugte 3,9 millioner kroner på luksushoteller til lærere og transport af oplægsholdere og musik til ”Pædagogiske dage”, som VUC Syd har haft tradition for at holde i udlandet hvert andet år. Der kom også beretninger om indkøb af dyre møbler til kontorer, flere sponsorater til den daværende direktørs golf- og cykelklubber og leasede BMW-biler til en række af skolens ansatte.
  Allerede to dage efter den første offentlige kritik valgte direktør Hans Jørgen Hansen at forlade sit job og skolen med øjeblikkelig virkning. Han afviste dog, at det havde noget gøre med den aktuelle kritik.
  Han blev bakket op af skolens bestyrelse med den daværende formand, Haderslevs borgmester H.P. Geil (V) i spidsen.
  Siden er der sket rigtig meget i sagen om den omblæste skole i Haderslev, som det fremgår af oversigten herunder.
  Forløbet om VUC SYD
  Sagen begynder at rulle14. juni 2017:Efter mediestorm: VUC Syds direktør fratræder øjeblikkeligt15. juni 2017:VUC Syd brugte 3,9 millioner kroner på udlandsrejser20. juni 2017:VUC efter massiv kritik: Vi fortryder ikke forbrug6. juli 2017:VUC SYD købte Apple-ure for over 40.000 kroner til ledelsenUndervisningsministeriet griber ind12. september 2017:VUC Syd står skoleret for undervisningsministeriet13. september 2017:Skandaleramt skole er blevet meldt til politiet for flere forholdH.P. Geil bebuder stop som formand3. januar 2018:Geil stopper i VUC til aprilRapport retter hård kritik31. januar 2018:Sønderlemmende kritik af VUCH.P. Geil: Vi tager rapporten særdeles alvorlig2. februar 2018:VUC Syd-sag skal alligevel efterforskes af politiet19. februar 2018:Lægger sig fladt ned: VUC tager kritik til efterretningMassefyringer af lærere29. maj 2018:Ny direktør renser ud på skandaleramte VUC Syd19. juni 2018:Massefyring på VUC Syd: 71 stillinger nedlæggesBestyrelse vrages11. september 2018:Undervisningsministeriet vrager bestyrelsen på VUC Syd
  
  